
22-TA-1883: Noteikumu projekts (Grozījumi)
Grozījumi Ministru kabineta 2016. gada 19. aprīļa noteikumos Nr. 249 "Darbības programmas "Izaugsme un nodarbinātība" 8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu konsolidētā versija
19.5. iepirkuma plāna izstrāde un aktualizēšana, iepirkuma dokumentācijas izstrāde, iepirkuma procedūru veikšana;
	Iebildums (FM - 27.06.2022.)
Skaidrojam, ka, lai atbalsta saņēmējs - publiska persona, slēdzot iepirkuma līgumus vai veicot iepirkumu, izslēgtu komercdarbības atbalstu konkrētam piegādātājam, jārīkojas kā tirgus ekonomikas dalībniekiem, proti, darījumam ir jāatbilst tirgus nosacījumiem.
Līdz ar to, lai izslēgtu ekonomiskās priekšrocības preču piegādātājiem un pakalpojumu sniedzējiem, tādējādi novēršot tiem komercdarbības atbalsta piešķiršanu, tie būtu jāizraugās atklātā, pārredzamā, nediskriminējošā un konkurenci nodrošinošā procedūrā. Procedūrai ir jābūt konkurenci nodrošinošai, lai procesā varētu piedalīties visi ieinteresētie un nosacījumiem atbilstīgie piegādātāji/pakalpojuma sniedzēji, kā arī procedūrai ir jābūt pārredzamai, lai nodrošinātu, ka visi ieinteresētie piegādātāji/pakalpojuma sniedzēji katrā konkursa procedūras posmā ir vienādi un pienācīgi informēti. Iepirkuma procedūrai jābūt pietiekami plaši publiskotai, lai par to varētu uzzināt potenciālie piedāvājumu iesniedzēji. Nepieciešamie priekšnosacījumi ir nediskriminējoša attieksme pret visiem piedāvājumu iesniedzējiem visos procedūras posmos un objektīvu atlases un līgumslēgšanas kritēriju noteikšana pirms procedūras. Lai garantētu vienlīdzīgu attieksmi, līgumslēgšanas kritērijiem būtu jābūt tādiem, kas dod iespēju objektīvi salīdzināt un novērtēt piedāvājumus. Skaidrojam, ka preču/pakalpojumu iegāde no komersantiem, neievērojot atklātu, pārredzamu, nediskriminējošu un konkurenci nodrošinošu procedūru, var kvalificēties kā komercdarbības atbalsts tiem un tad tas var tikt piešķirts, tikai ievērojot attiecīgo komercdarbības atbalsta regulējumu.
Lai nodrošinātu, ka preču piegādātāju/pakalpojumu sniedzēja līmenī netiek sniegts komercdarbības atbalsts, lūdzam papildināt noteikumus ar nosacījumu, ka, īstenojot projektu, finansējuma saņēmējs izvēlas preču piegādātāju/pakalpojuma sniedzējus saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu procedūru.
 
Piedāvātā redakcija
-
	Ņemts vērā
19.5.apakšpunkts nosaka minimālās prasības Sadarbības partnerim, tāpēc apakšpunkta redakcija netiek mainīta. Iebildumā izteiktais nosacījums finansējuma saņēmējam izteikts jaunā -  37.5 apakšpunktā pie projekta īstenošanā finansējuma saņēmējam izteiktiem citiem nosacījumiem.
	19.5. iepirkuma plāna izstrāde un aktualizēšana, iepirkuma dokumentācijas izstrāde, iepirkuma procedūru veikšana;

	2.
	Noteikumu konsolidētā versija
32. Projekta iesniedzējs var pretendēt uz specifiskā atbalsta saņemšanu, ja infrastruktūra un nekustamais īpašums, kurā par projekta īstenošanai piešķirtajiem līdzekļiem tiks veikti ieguldījumi, ir projekta iesniedzēja vai sadarbības partnera īpašumā vai valsts un pašvaldības kopīpašumā, vai arī valsts īpašumā un nodots projekta iesniedzēja vai sadarbības partnera valdījumā vai lietošanā, vai arī projekta iesniedzējam vai sadarbības partnerim uz infrastruktūru ir ilgtermiņa nomas tiesības vismaz vēl piecus gadus pēc noslēguma maksājuma veikšanas, un tās ir reģistrētas zemesgrāmatā.
	Iebildums (FM - 27.06.2022.)
Ņemot vērā šo noteikumu 381 un 382 punktā noteikto par infrastruktūras nesaimniecisko izmantojumu amortizācijas periodā, lūdzam precizēt šo punktu, jo infrastruktūras amortizācijas periods ir garāks nekā 5 gadi.
Piedāvātā redakcija
-
	Nav ņemts vērā
Skaidrojam, ka nosacījums par ilgtermiņa nomas tiesībām vismaz vēl piecus gadus pēc noslēguma maksājuma veikšanas, un to reģistrāciju  zemesgrāmatā, ir saistīts ar šo noteikumu 38.punktā noteikto nosacījumu: nodrošināt projekta rezultātu ilgtspēju vismaz piecus gadus pēc tam, kad finansējuma saņēmējs projektā saņēmis noslēguma maksājumu, kā arī ievērojot Regulas (ES) Nr.1303/2013 71.pantā ietvertos nosacījumus par projekta rezultātu saglabāšanu un ilgtspēju. Vēršam uzmanību, ka uz šiem projektiem neattiecas valsts atbalsta nosacījumi, tāpēc nav pamata noteikt garāku termiņu.
 
	32. Projekta iesniedzējs var pretendēt uz specifiskā atbalsta saņemšanu, ja infrastruktūra un nekustamais īpašums, kurā par projekta īstenošanai piešķirtajiem līdzekļiem tiks veikti ieguldījumi, ir projekta iesniedzēja vai sadarbības partnera īpašumā vai valsts un pašvaldības kopīpašumā, vai arī valsts īpašumā un nodots projekta iesniedzēja vai sadarbības partnera valdījumā vai lietošanā, vai arī projekta iesniedzējam vai sadarbības partnerim uz infrastruktūru ir ilgtermiņa nomas tiesības vismaz vēl piecus gadus pēc noslēguma maksājuma veikšanas, un tās ir reģistrētas zemesgrāmatā.

	3.
	Noteikumu konsolidētā versija
38.1 Lai atbalsts infrastruktūrai netiktu kvalificēts kā komercdarbības atbalsts, infrastruktūrā, kuru izmanto profesionālās izglītības un profesionālās vidējās kultūrizglītības iestāžu vajadzībām, ir pieļaujamas papildinošas saimnieciskas darbības ne vairāk kā 20 % apmērā no infrastruktūras gada jaudas platības, laika vai finanšu izteiksmē.
	Iebildums (FM - 27.06.2022.)
Nepārprotamai normas interpretācijai lūdzam šo punktu precizēt šādā redakcijā:
Piedāvātā redakcija
38.1 Lai atbalsts infrastruktūrai netiktu kvalificēts kā komercdarbības atbalsts, infrastruktūrā, kuru izmanto profesionālās izglītības un profesionālās vidējās kultūrizglītības iestāžu vajadzībām, pamatlīdzekļu un ilgtermiņa ieguldījumu amortizācijas periodā ir pieļaujamas papildinošas saimnieciskas darbības 20% apmērā no infrastruktūras gada jaudas platības, laika vai finanšu izteiksmē, lai atbalsts pasākuma ietvaros netiktu kvalificēts kā komercdarbības atbalsts. Ar papildinošo saimniecisko darbību saprot darbības, kas ir tieši saistītas ar ēkas vai ēku grupas ekspluatāciju un tai nepieciešamas vai nesaraujami saistītas ar tās galveno ar saimniecisko darbību nesaistīto izmantojumu, patērējot tādu pašu resursu (piemēram, materiālus, aprīkojumu, darbaspēku un pamatkapitālu) kā ar saimniecisko darbību nesaistītajām darbībām.
	Ņemts vērā
Nepārprotamai normas interpretācijai 38.1 punkts izteikts jaunā redakcijā.
	38.1 Lai atbalsts infrastruktūrai netiktu kvalificēts kā komercdarbības atbalsts, infrastruktūrā, kuru izmanto profesionālās izglītības un profesionālās vidējās kultūrizglītības iestāžu vajadzībām, pamatlīdzekļu un ilgtermiņa ieguldījumu amortizācijas periodā ir pieļaujams veikt papildinošu saimniecisko darbību 20% apmērā no infrastruktūras gada jaudas platības, laika vai finanšu izteiksmē un ir pieļaujams veikt papildpakalpojumus. Ar papildinošu saimniecisko darbību saprot darbības, kas ir tieši saistītas ar infrastruktūras ekspluatāciju un tai nepieciešamas vai nesaraujami saistītas ar tās galveno ar saimniecisko darbību nesaistīto izmantojumu, patērējot tādu pašu resursu (piemēram, materiāli, aprīkojums, darbaspēks, pamatkapitāls) apjomu kā ar saimniecisko darbību nesaistītajām darbībām. Ar papildpakalpojumiem saprot tādus pakalpojumus infrastruktūrā, kurus galvenokārt izmanto tikai ar saimniecisko darbību nesaistītai darbībai un kuriem pašiem par sevi nebūtu ietekmes uz tirdzniecību un konkurenci Eiropas Savienības iekšējā tirgū.
 

	4.
	Noteikumu konsolidētā versija
38.3 Ja sadarbības iestāde konstatē, ka piešķirtais atbalsts kvalificējams kā nelikumīgs komercdarbības atbalsts, atbalsta saņēmējam ir pienākums atmaksāt sadarbības iestādei saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES)  2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.
	Iebildums (FM - 27.06.2022.)
Ņemot vērā, ka ir veikti grozījumi Komercdarbības atbalsta kontroles likumā, precizējot nelikumīga komercdarbības atbalsta normas, lūdzam šo punktu izteikt, piemēram, šādā redakcijā:
Piedāvātā redakcija
38.3 Ja sadarbības iestāde konstatē, ka ir pārkāptas šajos noteikumos noteiktās komercdarbības atbalsta kontroles normas, atbalsta saņēmējam ir pienākums atmaksāt sadarbības iestādei saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
 
	Ņemts vērā
Ņemot vērā, ka ir veikti grozījumi Komercdarbības atbalsta kontroles likumā, precizējot nelikumīga komercdarbības atbalsta normas, 38.3 punkts izteikts jaunā redakcijā.
	38.3 Ja sadarbības iestāde konstatē, ka ir pārkāptas šajos noteikumos noteiktās komercdarbības atbalsta kontroles normas, atbalsta saņēmējam ir pienākums atmaksāt sadarbības iestādei saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 27.06.2022.)
Lūdzam anotācijā noteikt, vai tiks izvērtēta nepieciešamība veikt grozījumus projektos un līgumos/vienošanās par projektu īstenošanu attiecībā uz visiem īstenošanā esošajiem projektiem vai tikai daļai no projektiem. Tāpat lūdzam anotācijā norādīt, vai  ir plānota visu finansējuma saņēmēju informēšana par MK noteikumu projektā ietverto grozījumu pēc tā apstiprināšanas Ministru kabinetā.
Piedāvātā redakcija
-
	Ņemts vērā
Papildināta anotācija 2.lpp.

 
	1.3. Pašreizējā situācija, problēmas un risinājumi

	6.
	Noteikumu konsolidētā versija
38.1 Lai atbalsts infrastruktūrai netiktu kvalificēts kā komercdarbības atbalsts, infrastruktūrā, kuru izmanto profesionālās izglītības un profesionālās vidējās kultūrizglītības iestāžu vajadzībām, ir pieļaujamas papildinošas saimnieciskas darbības ne vairāk kā 20 % apmērā no infrastruktūras gada jaudas platības, laika vai finanšu izteiksmē.
	Priekšlikums (FM - 27.06.2022.)
Ņemot vērā, ka profesionālās izglītības un profesionālās vidējās kultūrizglītības iestādēs praksē tiek veikta arī papilddarbība (piemēram, telpas tiek izmantotas ēdināšanas iestādēm audzēkņu un pasniedzēju vajadzībām) un infrastruktūra šādos gadījumos joprojām saglabātu savu nesaimniecisko raksturu, aicinām izvērtēt, vai noteikumi nebūtu jāpapildina arī atļauju veikt arī papilddarbību (sk. skaidrojumu Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 207.punktu). Ja noteikumi tiek papildināti ar šo nosacījumu, lūdzam šajā kontekstā pārskatīt arī noteikumu 382 un 383 punkta redakcijas un ar skaidrojumu lūdzam papildināt arī anotāciju.
Piedāvātā redakcija
-
	Ņemts vērā
Papildināta anotācija 2.lpp.
 
	38.1 Lai atbalsts infrastruktūrai netiktu kvalificēts kā komercdarbības atbalsts, infrastruktūrā, kuru izmanto profesionālās izglītības un profesionālās vidējās kultūrizglītības iestāžu vajadzībām, pamatlīdzekļu un ilgtermiņa ieguldījumu amortizācijas periodā ir pieļaujams veikt papildinošu saimniecisko darbību 20% apmērā no infrastruktūras gada jaudas platības, laika vai finanšu izteiksmē un ir pieļaujams veikt papildpakalpojumus. Ar papildinošu saimniecisko darbību saprot darbības, kas ir tieši saistītas ar infrastruktūras ekspluatāciju un tai nepieciešamas vai nesaraujami saistītas ar tās galveno ar saimniecisko darbību nesaistīto izmantojumu, patērējot tādu pašu resursu (piemēram, materiāli, aprīkojums, darbaspēks, pamatkapitāls) apjomu kā ar saimniecisko darbību nesaistītajām darbībām. Ar papildpakalpojumiem saprot tādus pakalpojumus infrastruktūrā, kurus galvenokārt izmanto tikai ar saimniecisko darbību nesaistītai darbībai un kuriem pašiem par sevi nebūtu ietekmes uz tirdzniecību un konkurenci Eiropas Savienības iekšējā tirgū.
 



